Koala

Koalabär eß en buumlävende, planzenfrässende Beuteldiir, dat us Australien kütt. Et es dat einze, wat noch vun de Famillich Phascolarctidae übrig es. De nächste Verwandte sin de Wombats. De Koala läv in de Küstejente vun Oß- un Südaustralien, jenauer jesaat in Queensland, New South Wales, Victoria un Südaustralien. Mer erkennt et liicht an singem jetrungene, schwanzlose Körper un däm jruße Kopp met runde, plüschije Ohre un d'r jruße, dunkele Nase. De Koala weed zwesche 60 un 85 cm lang un weecht zwesche 4 un 15 kg. Sing Fellfarv jitt et vun silbergrau bes schockobraun. Koalas us de nördliche Jajende sin normalerwiis kleiner un heller als de Koalas wigger im Süde. Bei dänne Populatione künnt et sich öm ungerschiedliche Unnerarte handele, ävver dat es net von all de Forscher esu aanerkant.